คือผมเป็นแบบมาประมาณ2-3วันแล้วครับมีอาการเหมือนกับมีอะไรมาขวางที่คอพอลองเอาไฟฉายมาส่องดู็ก็เห็นลิ้นไก่ยาวมากเลยครับยาวจนมาพาดบนลิ้นครับแล้วก็มีเสมหะด้วยครับอยากจะรู้เป็นอาการอะไรแล้วมีวิธีแก้มั้ยครับ
สวัสดีค่ะ การที่ลิ้นไก่ยาวกว่าเดิม น่าจะเกิดจากลิ้นไก่เกิดการบวมขึ้น ซึ่งอาจเกิดจาก1. ลิ้นไก่อักเสบ (uvulitis) ซึ่งสาเหตุอาจเกิดได้จาก- ติดเชื้อไวรัส เช่น จากเชื้อไวรัสที่ทำให้เกิดโรคไข้หวัด ซึ่งมีหลายชนิด- เป็นคออักเสบหรือทอนซิลอักเสบ ซึ่งอาจทำให้ลิ้นไก่บวมไปด้วย- มีการติดเชื้ออื่นๆ ในช่องปาก เช่น เชื้อรา2. เป็นแผลร้อนบริเวณที่ลิ้นไก่3. การระคายเคืองจากโรคกรดไหลย้อน4. อาจเกิดจากร่างกายขาดน้ำ หรือบางรายอาจพบอาการลิ้นไก่บวมหลังดื่มแอลกอฮอล์ปริมาณมาก ซึ่งทำให้ร่างกายขาดน้ำตามมา5. การนอนกรนเสียงดังและต่อเนื่องนาน ซึ่งอาจทำให้ลิ้นไก่เกิดการสั่นไหวมากไปขณะกรนและเกิดการอักเสบตามมาได้6. เป็นเนื้องอกหรือมะเร็งที่ลิ้นไก่หรือเพดานอ่อนนอกจากนี้ยังอาจเกิดจากการแพ้สารต่างๆ การสูบบุหรี่หรือสูดควันบุหรี่ หรือฝุ่นควันต่างๆหากมีอาการอื่นๆ ร่วม เช่น ไข้ ไอ มีเสมหะ มีน้ำมูก คอหอยแดง ต่อมทอนซิลบวมแดง มีจุดหนองที่ต่อมทอนซิล ก็น่าจะกเิดจากเป็นคออักเสบ หรือทอนซิลอักเสบได้ แต่หากมีเฉพาะเสมหะ อาจเกิดจากโรคกรดไหลย้อนได้ แต่ก็มักจะมีอาการอื่นๆ ร่วม เช่น แสบร้อนกลางอก คลื่นไส้ มีรสเปรี้ยวหรือขมในคอ เป็นต้นในเบื้องต้น ควรพยายามดื่มน้ำมากๆ งดการสูบบุหรี่หรืออยู่ใกล้ผู้ที่สูบบุหรี่ หลีกเลี่ยงการอยู่ในที่ที่มีฝุ่นมาก งดการดื่มแอลกฮอล์ เป็นต้น หากลิ้นไก่ยังคงบวมและยาวกว่าเดิม ก็ควรไปพบแพทย์เพื่อตรวจค่ะ